Case ID: 1182040
Sentence 4: Bundan başqa, o, həmin vəzifədə işləyərkən «xxxx» MTK-nın sədri, öldüyünə görə barəsində cinayət təqibinə xitam verilmiş X19 ilə qabaqcadan əlbir olub cinayət əlaqəsinə girərək təkrarən eyni məqsədlə, Zərərçəkmiş şəxs4 həmin binadan maşın dayanacağı (qaraj) almaq üçün müraciət edərkən, binanın avtomaşın üçün dayanacaqların (qarajların) bütövlükdə satıldığını, həmin vaxt hər hansı avtomaşın dayanacağının (qaraj sahəsinin)satışda olmadığına baxmayaraq və bunu bilə-bilə yalandan, guya binada satış üçün boş qaraj sahəsinin olduğunu bildirərək, habelə aralarında yaranmış inam və etimaddan istifadə etməklə, guya hər birinin ümumi sahəsi 24 kv.metr olmaqla cəmi 48 kv.metr sahəyə malik avtomaşın dayanacaqlarını (qarajları) xx xxxxxx 2014-cü il tarixdə 28.000 ABŞ dollarına, həmin dövrün məzənnəsi ilə 21.840 manata və xx xxxxxxxx 2015-ci il tarixdə isə 10.000 ABŞ dollarına, həmin dövrün məzənnəsi ilə 10.500 manata Zərərçəkmiş şəxs4 satılması barədə hazırladığı tamah niyyəti ilə məzmununa bilə-bilə yalan məlumatlar daxil etdiyi rəsmi sənədlər-saxta müqavilələr MTK-nın sədri Rafiq Həsənov tərəfindən imzalanıb möhürlə təsdiq edilməklə Zərərçəkmiş şəxs4 və sonuncunun arvadı X5 adına rəsmiləşdirildikdən sonra, həmin pul vəsaitlərini Zərərçəkmiş şəxs4 ayırı-ayrı tanışlarından binanın 1-ci mərtəbəsində yerləşən xidməti otağında şəxsən alaraq, 2017-ci ilin əvvəllərində binanın yerləşdiyi torpaq sahəsi dövlət ehtiyacları üçün alınaraq bina sakinlərinə maşın dayanacaq sahəsi üzrə 1 kv.metr sahə üçün 1500 manat olmaqla kompensasiya ödənilməsinə başlandıqdan sonra, Zərərçəkmiş şəxs4 mövcud olmayan 2 (iki) avtomaşın dayanacağı (qaraj) sahəsinə dair verdiyi saxta sənədlərlə yaradılan komissiyadan kompensasiya ala bilməyəcəyindən, guya komissiya üzvləri ilə yaxın münasibətdə olduğunu və həmin şəxslər vasitəsi ilə ona daha yüksək məbləğdə kompensasiya almasına köməklik göstərəcəyini və bir müddət gözləməsini tapşırıb, Zərərçəkmiş şəxs4 dövlət tərəfindən yaradılan komissiyaya müraciət etməsinin qarşısını almaqla, bununla da sonuncuya məxsus ümumilikdə 32.340 (otuz iki min üç yüz qırx) manat pulu Rafiq Həsənovla birlikdə özlərinin şəxsi ehtiyacları üçün xərcləməklə, öz qulluq mövqeyindən istifadə edib qabaqcadan əlbir olduğu şəxslə aldatma və etibardan suiistifadə etmə yolu ilə onun külli miqdarda əmlakını vahid qəsdlə ələ keçirərək təkrarən dələduzluq etmişdir.